|  |
| --- |
| **МИНИСТЕРСТВО НА ЗДРАВЕОПАЗВАНЕТО** |
| Регионална здравна инспекция - Силистра |
| 36-03VP-00 Вътрешни правила за защита на лицата, подали сигнали за корупция, корупционни прояви и/или конфликт на интереси и нарушения на правото на ЕС в РЗИ-Силистра |

Одобрявам ,

Директор на РЗИ - Силистра

ВЪТРЕШНИ ПРАВИЛА

ЗА ЗАЩИТА НА ЛИЦАТА, ПОДАЛИ СИГНАЛИ ЗА КОРУПЦИЯ, КОРУПЦИОННИ ПРОЯВИ И/ИЛИ КОНФЛИКТ НА ИНТЕРЕСИ И НАРУШЕНИЯ НА ПРАВОТО НА ЕС В РЗИ - СИЛИСТРА

**Запознати :**

|  |  |  |  |
| --- | --- | --- | --- |
| Име | Длъжност | Дата | Подпис |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

Разработил документа и отговорен за актуалното му състояние: Иванка Ангелова – директор на дирекция АПФСО

**Глава първа**

**ОБЩИ ПОЛОЖЕНИЯ**

**Раздел I**

**ОБХВАТ, ЦЕЛИ И ПРИНЦИПИ**

Чл. 1. (1) Тези вътрешни правила имат за цел да установят правила и процедури за защита на лицата, сигнализиращи за нередности, включващи както неправомерни действия или пропуски, така и неправомерни практики. Чрез тях се гарантира, че без изрично негово съгласие самоличността на сигнализиращото лице не се разкрива на никого освен на служителите, упълномощени за получават или да предприемат последващи действия по сигнала. Това се прилага и за всяка друга информация, от която може пряко или непряко да се узнае/разкрие самоличността на сигнализиращото лице.

(2) Тези вътрешни правила регламентират условията и реда в РЗИ – Силистра за защита на лицата, сигнализиращи за нередности в следните области:

- обществени поръчки;

- предотвратяване изпирането на пари и финансирането на тероризма;

- безопасност нае продуктите и съответствие

- защита на околната среда, обхват на управление на отпадъците до химикалите;

- общественото здраве, включително правата на пациентите и контрол на тютюнопушенето;

- защита на неприкосвеността на личния живот и личните данни, сигурност на мрежите и информационните системи

- наличие на корупция, корупционни прояви и/или конфликт на интереси на служители на РЗИ – Силистра

(3) Вътрешни правила за документооборота, деловодната и архивна дейност на РЗИ – Силистра се прилагат по отношение на сигналите по ал.1 до толкова, до колкото не противоречат на тези правила.

Чл. 2.(1) Сигнали за корупция и конфликт на интереси могат да постъпят в РЗИ - Силистра посредством:

* Електронна поща: anticorruption@rzi-silistra.com
* Центъра за административно обслужване на РЗИ-Силистра на адрес: гр. Силистра, ул. „Петър Мутафчиев“ № 82, ет. 1, ст. № 110
* Пощенска услуга на хартиен носител с пощенски адрес: гр. Силистра, ул. „Петър Мутафчиев“ № 82
* Кутия за подаване на сигнали, поставена на адреса на РЗИ – Силистра, гр. Силистра, ул.“Петър Мутафчиев“ №82, ет. 1 срещу стая 110 (Център за административно обслужване)
* Телефон: 086/816143
* Телефон/Факс: 086/816148
* Чрез формата за сигнали на интернет страницата на Министерство на здравеопазването
* Електронна форма за подаване на сигнали – Национален съвет по антикорупционни политики

(2) Всички останали сигнали и жалби могат да се подава:

* Електронна поща: [info@rzi-silistra.com](mailto:info@rzi-silistra.com); office@rzi-silistra.com
* Центъра за административно обслужване на РЗИ-Силистра на адрес: гр. Силистра, ул. „Петър Мутафчиев“ № 82, ет. 1, ст. № 110
* Пощенска услуга на хартиен носител с пощенски адрес: гр. Силистра, ул. „Петър Мутафчиев“ № 82
* Кутия за подаване на сигнали, поставена на адреса на РЗИ – Силистра, гр. Силистра, ул.“Петър Мутафчиев“ №82, ет. 1 срещу стая 110 (Център за административно обслужване)
* Телефон: 086/816119
* Телефон/Факс: 086/816148

Чл. 3. Лице, което е подало сигнал в РЗИ - Силистра не може да бъде преследвано за това.

Чл. 4. (1) Действия по защита на лицата, подали сигнал се предприемат от момента на подаване на съответния сигнал в администрацията до отпадане на необходимостта от това.

(2) Задължения, за предприемане на конкретни действия, по предходната алинея имат всички служители в РЗИ - Силистра, чиито служебни задължения пряко или косвено им позволяват достъп до информацията, касаеща личните данни на подателя на сигнала, както и до изложените обстоятелства в него.

Чл. 5. Със защитата предвидена в тези вътрешни правила се ползват и служители на РЗИ - Силистра, подали сигнали за областите по чл.1.

Чл. 6. При осъществяване на служебните си задължения, свързани с постъпване, регистриране, движение, разпределяне, разглеждане, препращане и произнасяне по сигнали по чл.1, както и по отношение на всички документи, касаещи тези сигнали, служителите в РЗИ - Силистра спазват принципите и правилата за поведение, регламентирани в Кодекса за поведение на служителите в държавната администрация и Кодекс за поведението на служителите в РЗИ - Силистра.

**Раздел II**

**ОБХВАТ НА ЗАЩИТА**

Чл. 7. (1) Защитата на лицата, подали сигнали се осъществява чрез извършване на контрол при постъпването, регистрирането, движението, разпределянето, разглеждането, препращането и произнасянето по тези сигнали, и е насочена към:

1. неразкриване самоличността на лицето подало съответния сигнал;

2. неразгласяване на лични данни за лицето, подало сигнала, станали известни в хода на изпълнение на служебните задължения при извършване на проверката;

3. неразкриване на обстоятелствата и твърденията, изложени в сигнала;

4. неразгласяване на лични данни и обстоятелства, посочени в сигнала, но касаещи други лица, различни от неговия подател;

5. опазване на всички писмени документи, представени/изготвени при и /или по повод движението/разглеждането/препращането на сигнала, както и неразгласяване на съдържащата се в тях информация, констатации и предложения.

(2) Контролът по предходната алинея се осъществява от прекия ръководител на служителя, който има достъп до сигнала, съдържащ твърдения за корупция, корупционни прояви и/или конфликт на интереси, по повод неговото постъпване, регистриране, движение, разпределяне, разглеждане, препращане или във връзка с произнасянето по него.

Чл. 8. Механизмите, осигуряващи контрол при постъпване, регистриране, движение, разпределяне, разглеждане, препращане и произнасяне по сигнали са:

1. създаване на специален ред и условия за подаване и регистриране на сигналите - наличие на достатъчно канали за тяхното подаване и нарочен регистър за тяхното регистриране;

2. своевременно извършване на конкретни действия по преглед, проверка и докладване от служителите на РЗИ - Силистра, имащи служебни задължения/правомощия за това;

3. вменяване на конкретни задължения и/или правомощия на отделни служители на РЗИ - Силистра, ангажирани пряко или косвено при реализирането на процесите, свързани със събирането, използването и предоставянето на информация, при и/или по повод тези сигнали;

4. осъществяване на контрол за стриктно спазване на служебните задължения по предходните точки, от страна на преките ръководители на съответните служители.

Чл. 9. (1) В случай, че подадения сигнал засяга служител на РЗИ-Силистра, той няма право на достъп до сигнала и приобщените към него документи, както и до документите в административното звено относими към сигнала /досие на обекта, лабораторни протоколи, предписания и др./.

(2) Контролът по спазване на предходната алинея се извършва от прекия ръководител на служителя срещу когото е подаден сигнала.

**Глава втора**

**ДВИЖЕНИЕ НА СИГНАЛИТЕ И НА СВЪРЗАНИТЕ С ТЯХ ДОКУМЕНТИ**

**Раздел I**

**ПОСТЪПВАНЕ, РЕГИСТРАЦИЯ И РАЗПРЕДЕЛЯНЕ НА СИГНАЛИТЕ**

Чл. 10. Сигнали, постъпват в РЗИ – Силистра посредством регламентираните в чл. 2 канали.

Чл. 11. (1) Видът на сигнала се класифицира според неговото съдържание от служителя в деловодството.

(2) Сигналът се класифицира като съдържащ твърдения за корупция, корупционни прояви и/или конфликт на интереси, когато в него е/са използван/и един или повече от следните думи и изрази: „корупция", „конфликт на интереси", „подкуп", „парична облага", „искане/даване/получаване на пари и/или друга облага", „частен интерес" и др. подобни.

(3) Сигналите се завеждат по един от следните индекси /акт. Заповед №РД-13-194/9.11.18/:

96-00 Сигнали – при нарушения на правилата за обществени поръчки, предотвратяване изпирането на пари и финансирането на тероризма, безопасност на продуктите и съответствие, защита на околната среда, обхват на управление на отпадъците до химикалите, общественото здраве, включително контрол на тютюнопушенето, защита на неприкосвеността на личния живот и личните данни, сигурност на мрежите и информационните системи

96-01 Сигнал за корупция

96-02 Сигнал за конфликт на интереси

97-00 Жалби свързани с правата на пациентите

Чл. 12. (1) Сигнали, подадени чрез кутията за подаване на сигнали, намиращи се в сградата на РЗИ - Силистра се приемат от комисия от служители на инспекцията, определени със заповед на директора на РЗИ - Силистра.

(2) Служителите от ЦАО извършват ежедневна визуална проверка на съдържанието на кутията за подаване на сигнали. При установяване на наличие на документи, те сигнализира председателя на комисията по ал.1.

(3) Комисията по ал.1 извършва проверка на съдържанието на кутията за получаване на сигнали в рамките на 1 работен ден от уведомяването по ал.2 и изготвят протокол за намереното в пощенската кутия.

(4) Протоколът по ал. 3 съдържа подробен описът на намерените сигнали: името на подателя на сигнала, кратка анотация на съдържанието на сигнала, както и становището на комисията относно това в кой индекс следва да се класифицира сигналът. Комисията определя дали със сигнала да се процедира по реда на тези правила или по Вътрешните правила за документооборота, деловодната и архивната дейност в РЗИ - Силистра.

(5) Протоколът, придружен с постъпилите сигнали се завеждат в АИС Евентис от гл.експерт- ЧР или гл.специалист-организатор офис

Чл. 13. (1) Сигнали, постъпили в РЗИ - Силистра на електронен адрес, различен от нарочната електронна поща за сигнали за корупция, се препращат в деня на получаването , а ако това е неработно време, в първия работен след получаването в електронната поща anticorruption@rzi-silistra.com .

(2) Действието по ал.1 се извършва от гл.експерт-завеждащия ЧР, а при негово отсъствие от гл.специалист-АОИ или от главния секретар.

Чл. 14. (1) РЗИ - Силистра има нарочна електронна поща за сигнали за корупция

anticorruption@rzi-silistra.com.

(2) Достъп до пощата по ал.1 имат следните служители: директор, главен секретар, гл.специалист – завеждащ ЧР и гл.специалист – АОИ.

(3) Всички постъпили в ел.пощата по ал.1 сигнали се разпечатват от гл.специалист-завеждащ ЧР, а при негово отсъствие от гл.специалист – АОИ и се предават в деловодството.

Чл. 15. (1) Сигналите, постъпили чрез ЦАО на РЗИ - Силистра на хартиен носител и чрез пощенска услуга на хартиен носител се приемат от служителите в Центъра за административно обслужване на РЗИ – Силистра.

(2) Сигнали постъпили по факс се предават от гл.експерт-завеждащ ЧР в деловодството на гл.специалист-организатор офис в деня на получаването им, а ако са постъпили във време извън работното за инспекцията – в първия работен ден.

(3) За сигнали получени по телефона се съставя протокол от служителят, който го е приел. В деня на приемане протоколът се предава в деловодството.

Чл. 16 Регистрирането и разпределянето на всички сигнали, съдържащи твърдения за корупция и корупционни прояви се извършва при спазването на следния ред:

• Сигнал и придружаващите го документи се входират в деловодната система с един от индексите по чл.11, поставят се в плик и се запечатват и върху плика се поставя отново регистрационния индекс.

• Цялостната кореспонденция по вече регистриран сигнал се завежда под

първоначално определения номер от деловодната система.

Чл. 17. Редът по чл. 16 се прилага и в случаите на:

• разследване на сигнала;

• кореспонденция между структурните звена и висшето ръководство на инспекцията;

• препращане на сигнала към Министерство на здравеопазването;

• изискване допълнителна информация от подателя на сигнала.

**Раздел II**

**РАЗГЛЕЖДАНЕ, ДОКЛАДВАНЕ И ПРОИЗНАСЯНЕ ПО СИГНАЛИТЕ. АРХИВИРАНЕ**

**И ОПАЗВАНЕ НА СИГНАЛИТЕ И ВСИЧКИ СВЪРЗАНИ С ТЯХ**

**ДОКУМЕНТИ**

Чл. 18. (1)За проверка на сигналите, които съдържат твърдения за корупция и корупционни прояви директорът на РЗИ със заповед сформира комисия.

(2) Всички останали сигнали се проверяват по служители , определени чрез резолюцията от директора на РЗИ-Силистра

Чл. 19. (1) Комисията/служителите по чл. 18, разглежда сигналите и се произнася по тях в срок определен от директора, но не по-късно от два месеца, след датата на регистрирането им.

(2) При необходимост срокът по ал. 1 може да бъде удължен от директора с не повече от 1 месец.

(3) При извършване на проверка по сигнала, на лицето, срещу чието действие или бездействие е насочен, не се разкриват данни за самоличността на подателя.

(4) Информация и документи, свързани с предмета на проверката по чл.18 се изискват с писмо, съдържащо само наименованието на организацията до която е адресирано и искане за предоставяне на информация/документи. Видът и обхватът на изисканата информация/документи се изпращат на адресата в запечатан плик, неразделна част от писмото

Чл. 20. (1) След извършване на проверката комисията/служителите изготвяг доклад за резултатите, изводите и препоръките.

(2) Докладът се изготвя в 2 екземпляра и се докладва на директора на РЗИ - Силистра заедно с цялата преписка.

(3) С поставяне на резолюция върху доклада, директорът определя длъжностно лице за изготвяне на решение.

Чл. 21. (1) Решението по сигнала е писмено, мотивира се, подписва се от директора и се съобщава на подателя в 7-дневен срок от постановяването му.

(2) При доказани нарушения се предприемат незабавни мерки:

1. налагане на наказание, ако нарушителят е служител на РЗИ-Силистра ;

2. сезиране на прокуратурата;

Чл. 22. (1) Решението се изготвя в толкова екземпляра, колкото са заинтересованите страни плюс един екземпляр, който остава в архива на РЗИ- Силистра.

(2) Всички екземпляри на решението се извеждат в регистъра под един номер, съответстващ на този, под който е регистриран сигналът.

(3) Преписките по постъпил сигнал, съдържащ твърдения за корупция, корупционни практики и/или конфликт на интереси се съхраняват от главен специалист – завеждащ ЧР до предаването им в учрежденския архив .

(4) Преписките по останалите сигнали се съхраняват в деловодството до предаването им учрежденския архив.

Чл. 22. Разпоредбите на настоящите правила се прилагат и по отношение на постъпили сигнали, съдържащи твърдения за конфликт на интереси само до толкова, доколкото същите се разглеждат от РЗИ - Силистра с цел своевременно препращане на Комисията за предотвратяване и установяване на конфликт на интереси.

Чл. 23. (1) РЗИ-Силистра ежегодно публикува информация за получените сигнали, които съдържат твърдения за корупция, корупционни прояви и/или конфликт на интереси.

(2) Публикуването се извършва като се оповестят данни за: броя подадени сигнали; синтезирана информация за направените твърдения; броя основателни и неоснователни твърдения/сигнали; уникалните регистрационни индекси на сигналите (без посочване на данни за подателите и звената/служителите, срещу които са подадени сигналите).

(3) Информацията по ал. 1 се публикува на официалната страница на РЗИ – Силистра в Интернет от главния секретар в срок до 31.01 на следващата година.

**Глава трета**

**МЕРКИ ПО ПРИЛАГАНЕ**

Чл. 24. (1) Директорите на дирекции свеждат до знанието на служителите в ръководената от тях структура настоящите вътрешни правила като уведомяването се удостоверява лично от служителя чрез полагане на подпис и дата в нарочно създаден за целта списък, който се съхранява от директора на дирекция АПФСО.

(2) Настоящите вътрешни правила се свеждат до знанието на новопостъпващите служители от завеждащия ЧР в срок до 10 дни от постъпването им.

Чл. 25. (1) Настоящите правила подлежат на задължително спазване от всички служители на РЗИ - Силистра.

(2) Всички служители на РЗИ - Силистра, ангажирани пряко или косвено с постъпването, регистрирането, движението, разпределянето, разглеждането, препращането и произнасянето по сигнали, както и с изготвянето, получаването и/или препращането на документи, касаещи тези сигнали, изпълняват задълженията си при спазване на разпоредбата на чл. 7 от тези правила.

**ДОПЪЛНИТЕЛНИ РАЗПОРЕДБИ**

§ 1. „Корупция" е „искането, предлагането, даването или приемането, пряко или косвено, на подкуп или всяка друга неследваща се облага или обещаването на такава, което засяга надлежното изпълнение на някое задължение или поведението, което се изисква от приемащия подкупа, неполагащата се облага или обещаването на такава."

§ 2. „Корупционна проява” е „злоупотреба с власт, лошо управление на държавно имущество или други незаконосъобразни или нецелесъобразни действия или бездействия, с които се засягат държавни или обществени интереси, права или законни интереси на други лица”.

§ 3. „Конфликт на интереси” е налице, когато служител в инспекцията има частен интерес или интерес на свързани с него лица, който може да повлияе върху безпристрастното и обективното изпълнение на правомощията или задълженията му по служба.

- Частен е всеки интерес, който води до облага от материален или нематериален характер за служител от инспекцията или за свързани с него лица, включително всяко поето задължение.

- Облага е всеки доход в пари или в имущество, включително придобиване на дялове или акции, както и предоставяне, прехвърляне или отказ от права, получаване на привилегия или почести, получаване на стоки или услуги безплатно или на цени, по-ниски от пазарните, помощ, глас, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.

**ЗАКЛЮЧИТЕЛНИ РАЗПОРЕДБИ**

§ 1. Настоящите правила влизат в сила след утвърждаване със заповед на директора на РЗИ-Силистра

§ 2. Изменението и допълнението на правилата се извършва по реда на приемането им.